**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΣΧΟΛΗ ΑΝΘΡΩΠΙΣΤΙΚΩΝ ΕΠΙΣΤΗΜΩΝ ΚΑΙ ΠΟΛΙΤΙΣΜΙΚΩΝ ΣΠΟΥΔΩΝ**

**ΤΜΗΜΑ ΙΣΤΟΡΙΑΣ, ΑΡΧΑΙΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΟΛΙΤΙΣΜΙΚΩΝ ΑΓΑΘΩΝ**

**ΠΡΑΚΤΙΚΗ ΑΣΚΗΣΗ 2018**

Εδώ και κάποιες μέρες, εσείς οι φοιτητές μας, βλέπετε ποιοι φορείς σας έχουν επιλέξει και δηλώνετε οριστικά τη θέση στην
οποία προτιμάτε τελικά να απασχοληθείτε. Υπάρχει δηλαδή περίπτωση να
σας έχουν επιλέξει, ένας, δύο, τρεις ή και τέσσερις φορείς. Εσείς θα δηλώσετε
αυτόν με τον οποίο επιθυμείτε τελικά να συνεργαστείτε.
Το γραφείο Πρακτικής Άσκησης θα επικυρώσει την προτίμησή σας. Σε όσους ακόμα εμφανίζεται τεχνικό πρόβλημα μη υποβολής του βήματος της ΔΕΣΜΕΥΣΗΣ ΘΕΣΗΣ, να έρθουν σε επικοινωνία με το γραφείο.

Όταν , οι φορείς μπουν στην πλατφόρμα της Πρακτικής,
θα δουν τη λίστα με τους φοιτητές που θα εκπονήσουν Πρακτική Άσκηση σε
αυτούς. Στη συνέχεια, θα έλθετε σε συνεννόηση, για να
συναποφασίσετε τις ημέρες και τις ώρες εργασίας. Έχουμε ήδη διευκρινίσει
ότι οι φοιτητές του τμήματος Ι.Α.Δ.Π.Α. πρέπει να καλύπτουν ως πλήρες
ωράριο εργασίας συνολικά **108 ώρες εργασίας** σε διάστημα δύο μηνών
**(από τις 1 Ιουλίου 2018 έως τις 31 Αυγούστου 2018).**

Έχει γίνει θερμή
παράκληση στους φορείς, αν έχετε μαθήματα να δώσετε στην εξεταστική
Σεπτεμβρίου, αλλά και αν δεν έχει ολοκληρωθεί η εξεταστική περίοδος Ιουνίου-Ιουλίου, να διαμορφωθεί ένα πρόγραμμα που δεν θα δυσκολεύει ούτε
εκείνους αλλά ούτε και εσάς.

Μη φτάσετε όμως, στα άκρα να μαζέψετε σε δύο εβδομάδες το ωράριο εργασίας! Καλό είναι να απλωθεί στο διάστημα των δύο μηνών.
Τέλος, όταν ολοκληρωθεί η Πρακτική Άσκηση, οι φορείς θα μπουν στην πλατφόρμα και θα
αξιολογήσουν τους φοιτητές με τους οποίους συνεργάστηκαν και οι φοιτητές
αντίστοιχα, τους φορείς απασχόλησής τους.

ΓΡΑΦΕΙΟ ΠΡΑΚΤΙΚΗΣ ΑΣΚΗΣΗΣ

ΥΠΕΥΘΥΝΟΣ ΚΑΘΗΓΗΤΗΣ

κ. ΘΑΝΑΣΗΣ ΧΡΗΣΤΟΥ